तगालोग भाषा

तगालोग दक्षिणपूर्वी एशिया के फ़िलिपीन्ज़ देश में बोली जाने वाली ऑस्ट्रोनीशियाई भाषा परिवार की मलय-पोलेनीशियाई शाखा की एक भाषा है। इसे फ़िलिपीन्ज़ के २५% लोग मातृभाषा के रूप में और उस देश के अधिकांश लोग द्वितीय भाषा के रूप में बोलते हैं, जो कि फ़िलिपीन्ज़ की किसी भी अन्य भाषा से अधिक है। अंग्रेज़ी के साथ-साथ, तगालोग को फ़िलिपीन्ज़ की राजभाषा होने का दर्जा प्राप्त है।

 नामोत्पत्ति 
"तगालोग" शब्द "तगा" (अर्थ: निवासी) और "इलोग" (अर्थ: नदी) के मिश्रण से बना है। इसका अर्थ "नदी के किनारे का निवासी" है। कुछ भाषावैज्ञानिक अनुमान लगाते हैं कि तगालोग और अन्य मध्य-फ़िलिपीनी भाषाएँ बोलने वाले समुदाय मूलतः पूर्वोत्तरी मिन्दानाओ या पूर्वी विसाया द्वीपों के रहने वाले थे।Zorc, David. 1977. "The Bisayan Dialects of the Philippines: Subgrouping and Reconstruction"। Pacific Linguistics C.44. Canberra: The Australian National UniversityBlust, Robert. 1991. "The Greater Central Philippines hypothesis". Oceanic Linguistics 30:73–129

 इतिहास 
तगालोग का सर्वप्रथम लिखित रूप सन् ९०० ईसवी की लगूना ताम्रपत्र अभिलेख में मिलता है जिसमें संस्कृत, मलय, जावा भाषा व पुरानी तगालोग की लिखाईयों के अंश हैं। इस काल में भारत की ब्राह्मी लिपि पर आधारित बायबायिन तगालोग की मानक लिपि बन गई।. तगालोग में लिखी गई सबसे पहली पुस्तक सन् १५९३ में फ़िलिपीन्ज़ पर स्पेन के उपनिवेशी क़ब्ज़े के काल में प्रकाशित "क्रिस्तीना डोक्त्रीना" (इसाई मत-शिक्षा) थी, जो स्पेनी भाषा से अनुवादित करके तगालोग में बायबायिन लिपि, और फिर तगालोग को रोमन लिपि में लिखने के एक आरम्भिक प्रयास के साथ लिखी गई। १९वीं सदी के अन्त तक बायबायिन प्रयोग में थी लेकिन २०वीं शताब्दी में रोमन ही तगालोग को लिखने की मानक लिपि बन गई।

 इन्हें भी देखें 
 मलय-पोलेनीशियाई भाषाएँ
 ऑस्ट्रोनीशियाई भाषा परिवार

 सन्दर्भ 

*
श्रेणी:फ़िलिपीन्ज़ की भाषाएँ
श्रेणी:मलय-पोलेनीशियाई भाषाएँ